Maria av Slesvig-Holsten-Sønderborg

Maria av Slesvig-Holsten-Sønderborg (født 22. august 1575, død 6. desember 1640), var en dansk prinsesse som ble abbedisse i Itzehoe. 

Hun var datter nummer to av Hans den yngre av Sønderborg og Elisabeth av Braunschweig-Grubenhagen. Det var ikke utsikter til ekteskap for Maria, hvorfor faren planla å forsørge henne med et prelatur som abbedisse i Itzehoe kloster.  I 1610 godkjente kong Christian IV og Johan Adolf av Slesvig-Holsten-Gottorp ordningen, mot at både Hans og Maria måtte underskrive høytidelige forpliktelsesbrev. Valget var ikke populært hos stenderne, som mente at klostrene hørte inn under deres kompetanse. 

I 1638 satte Maria sin yndlingsbror Philip som universalarving. Hun døde den 6. desember 1640 og ble begravet i Philips slottskirke på Glücksborg.

Referanser 

Abbedisser
Huset Slesvig-Holsten-Sønderborg
Fødsler i 1575
Dødsfall i 1640